CELEX: 22020D0066
Language: sk
Date: 2018-03-23 00:00:00
Title: Rozhodnutie Spoločného výboru EHP č. 49/2018 z 23. marca 2018, ktorým sa mení príloha II (Technické predpisy, normy, skúšky a certifikácia) k Dohode o EHP [2020/66]

30.1.2020   
               
               
                  SK
               
               
                  Úradný vestník Európskej únie
               
               
                  L 26/28
               
            
         ROZHODNUTIE SPOLOČNÉHO VÝBORU EHP
         č. 49/2018
         z 23. marca 2018,
         ktorým sa mení príloha II (Technické predpisy, normy, skúšky a certifikácia) k Dohode o EHP [2020/66]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Delegované nariadenie Komisie (EÚ) 2015/1011 z 24. apríla 2015, ktorým sa dopĺňa nariadenie Európskeho parlamentu a Rady (ES) č. 273/2004 o prekurzoroch drog a nariadenie Rady (ES) č. 111/2005, ktorým sa stanovujú pravidlá sledovania obchodu s drogovými prekurzormi medzi Spoločenstvom a tretími krajinami, a ktorým sa zrušuje nariadenie Komisie (ES) č. 1277/2005 (1), v znení korigend uverejnených v Ú. v. EÚ L 185, 14.7.2015, s. 31 a v Ú. v. EÚ L 125, 18.5.2017, s. 75, sa má začleniť do Dohody o EHP.
                  
               
                     (2)
                  
                  
                     Vykonávacie nariadenie Komisie (EÚ) 2015/1013 z 25. júna 2015, ktorým sa stanovujú pravidlá vzhľadom na nariadenie Európskeho parlamentu a Rady (ES) č. 273/2004 o prekurzoroch drog a nariadenie Rady (ES) č. 111/2005, ktorým sa stanovujú pravidlá sledovania obchodu s drogovými prekurzormi medzi Spoločenstvom a tretími krajinami (2), sa má začleniť do Dohody o EHP.
                  
               
                     (3)
                  
                  
                     Nariadením (EÚ) 2015/1011 sa zrušuje nariadenie Komisie (ES) č. 1277/2005 (3) začlenené do Dohody o EHP, a preto je potrebné odkaz naň v rámci Dohody o EHP vypustiť.
                  
               
                     (4)
                  
                  
                     Príloha II k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola XIII prílohy II k Dohode o EHP sa mení takto:
            
                        1.
                     
                     
                        Za bod 15x [nariadenie Európskeho parlamentu a Rady (ES) č. 273/2004] sa vkladá tento text:
                        
                                    „15xa.
                                 
                                 
                                    
                                       32015 R 1011: delegované nariadenie Komisie (EÚ) 2015/1011 z 24. apríla 2015, ktorým sa dopĺňa nariadenie Európskeho parlamentu a Rady (ES) č. 273/2004 o prekurzoroch drog a nariadenie Rady (ES) č. 111/2005, ktorým sa stanovujú pravidlá sledovania obchodu s drogovými prekurzormi medzi Spoločenstvom a tretími krajinami, a ktorým sa zrušuje nariadenie Komisie (ES) č. 1277/2005 (Ú. v. EÚ L 162, 27.6.2015, s. 12), v znení korigend uverejnených v Ú. v. EÚ L 185, 14.7.2015, s. 31 a v Ú. v. EÚ L 125, 18.5.2017, s. 75.
                                    Ustanovenia delegovaného nariadenia sa na účely tejto dohody vykladajú s touto úpravou:
                                    
                                                 
                                             
                                             
                                                Nariadenie sa uplatňuje len na štáty EZVO, ktoré sú členmi EHP, v súlade s nariadením (ES) č. 273/2004.
                                             
                                          
                              
                                    15xb.
                                 
                                 
                                    
                                       32015 R 1013: vykonávacie nariadenie Komisie (EÚ) 2015/1013 z 25. júna 2015, ktorým sa stanovujú pravidlá vzhľadom na nariadenie Európskeho parlamentu a Rady (ES) č. 273/2004 o prekurzoroch drog a nariadenie Rady (ES) č. 111/2005, ktorým sa stanovujú pravidlá sledovania obchodu s drogovými prekurzormi medzi Spoločenstvom a tretími krajinami (Ú. v. EÚ L 162, 27.6.2015, s. 33).
                                    Ustanovenia vykonávacieho nariadenia sa na účely tejto dohody vykladajú s touto úpravou:
                                    
                                                 
                                             
                                             
                                                Nariadenie sa uplatňuje len na štáty EZVO, ktoré sú členmi EHP, v súlade s nariadením (ES) č. 273/2004.“
                                             
                                          
                              
                  
                        2.
                     
                     
                        Text bodu 15ze [nariadenie Komisie (ES) č. 1277/2005] sa vypúšťa.
                     
                  
         
            Článok 2
            Znenie delegovaného nariadenia (EÚ) 2015/1011 v znení korigend uverejnených v Ú. v. EÚ L 185, 14.7.2015, s. 31 a v Ú. v. EÚ L 125, 18.5.2017, s. 75, a vykonávacieho nariadenia (EÚ) 2015/1013 v islandskom a nórskom jazyku, ktoré sa má uverejniť v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 24. marca 2018 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 23. marca 2018
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 162, 27.6.2015, s. 12.
         
            (2)  Ú. v. EÚ L 162, 27.6.2015, s. 33.
         
            (3)  Ú. v. EÚ L 202, 3.8.2005, s. 7.
         
            (*1)  Ústavné požiadavky neboli oznámené.